t_ja (2023-08-31 20:30:01+00:00): Ahoj,
včera som zabil dve hodiny opravovaním tvojich chýb, a keďže vidím, že si sa nepoučil a opakuješ ich znova, tu je ich sumár:
- kompletne si rozbil multipolygóny 1582280 a 1582286 (screenshoty mám uložené, môžem ti ich zaslať na mail). Dôsledkom toho je, že väčšina oblasti medzi Bytčou, Žilinou a Rajeckými Teplicami je šedá. Vzhľadom na fakt, že prínos tvojich pár zmien nevyváži takýto zásadný nedostatok v mape, bol som nútený odstrániť príslušné sady zmien a kvôli konfliktom (keďže po týchto sadách zmien si upravoval tieto objekty znova) boli odstránené aj tie, ktoré na ne nadväzovali. Nakoľko je zrejmé,  že relácie ešte neovládaš, navrhoval by som sa im zatiaľ vyhnúť a radšej robiť jednoduchšie typy zmien.
- včera si odstránil všetky cestičky vedúce do dvorov. Zaujímalo by ma, čo ťa k tomu viedlo, keďže otagované boli správne (highway=service + access=private). 
- včera si nielen spojil administratívnu hranicu s poľnou cestou na Starom majeri, ale navyše si ju aj posunul o hodný kus. Administratívna hranica nie je fyzický objekt, a preto nemôže byť ani s ničím iným spojený, t.j. ani s cestou, ani lesom/lúkou, atď.
- na cesty si pridal name=Majer. Obec Lietava ale nemá schválené názvy ulíc, a teda táto informácia je zavádzajúca. Navyše Majer nefiguruje ani ako oficálna miestna časť obce (čo je ale otázka na obecný úrad, prečo je to tak).
- na STOP značkách pri Lietavskej Lúčke si zmenil direction, a teda navigácia infrormovala o STOPke až za priecestím, a nie pred ním.
- na okraj lesa si pridal značku highway=path. V doline vedúcej do Lietavskej Svinnej na 100% nie je žiadny chodník po kraji lesa popri hlavnej ceste.
- nezmyselné názvy zastávok, napr. 101 ∙ Majer "Pri moste": číslo 101 znamená kód zóny, s názvom zastávky nemá nič spoločné. Ďalej nasleduje nezvyčajný znak Unicode U+2219. Ak by si používal JOSM editor, tak by ťa na to upozornil ešte pre nahratím do OSM. Taktiež v názve sa nepoužíva znak úvodzoviek (a v podstate ani apostrof, pokiaľ sa nejedná o nejaký anglický názov). A navyše oficiálny formát názvu zastávok je "NázovObce,MiestnaČasť,Názov", skús si na cp.sk vyhľadať iba "Majer" a garantujem ti, že ti to túto zastávku nenájde. Keď pred to ale dopíšeš názov obce, t.j. "lietava majer", tak ti ponúkne len túto jednu zastávku. 
- zmenil si názov smerovníka a navyše aj jeho nadmorskú výšku. Už len z toho, že si pridal do názvu úvodzovky viem, že sa jedná o tvoju subjektívnu zmenu a s realitou nemá nič spoločné.
- pokiaľ niektorý tag má viac hodnôt, oddeľujú sa cez znak bodkočiarky a nie čiarky, viď OSM Wiki. Čiže operator=SAD Žilina, IDŽK je nesprávne, a pritom som ti to včera už opravil a znova je to v OSM dátach.
- lepíš plochy (les, lúku) priamo na cestu. Možno sa ti to zdá logické, ale je to peklo udržiavať v budúcnosti, nakoľko stačí vyrúbať kúsok lesa a niekto posunie les aj s danou cestou. Preto treba kresliť jednu čiaru stredom cesty a les obkresliť s Ortofotomozaiky podľa skutočného stavu.
- zmazal si prameň a na lavičku vedľa neho si dal názov "Studnička pod Mraznicami".
- pri nezmyselnom premenovaní zastávky v Lietav si z "Ruček" urobil "Buček". Ak je naozaj takýto názov na zastávke, treba sa spýtať zodpovednej osoby, či to nie je preklep, nakoľko v cestovných poriadkoch je stále uvedený "Lietava, Ruček".
-  v sade zmien 140609770 si odstránil most a pridal ho znova. Aký to má význam?
- do tagu ref si napísal "smer Podhorie". Takýto popis patrí do description, nakoľko ref má odkazovať na nejaký idenfifikátor daného objektu.

Ako vidíš, chýb nie je málo a pevne dúfam, že si vezmeš z nich ponaučenie a ušetríš nám obom čas v budúcnosti. Z tvojich ostatných zmien sa zdá, že ťa OSM oslovilo, vieš si dohľadať, ako sa čo mapuje a ak ti nadšenie vydrží, taj pri troche opatrnosti pri editovaní bude z teba dobrý mapper.

S pozdravom
T.